แรงซื้อหุ้น “พลังงาน” ดัน SET ปิดเช้าบวก 14 จุด จับตาบ่ายวิ่งต่อ
SET ปิดเช้าบวก 14 จุด รับแรงซื้อหุ้นพลังงาน หลัง “โอเปกพลัส” ลดกำลังผลิตน้ำมัน 2 ล้านบาร์เรล/วัน ครั้งใหญ่ในรอบ 2 ปี และเงินเฟ้อของประเทศไทยออกมาต่ำกว่าคาด แนวโน้มในช่วงบ่ายมีโอกาสปรับตัวขึ้นได้ต่อลุ้นแนวต้าน 1,595-1,600 จุด แนวรับ 1,585 จุด
SET ปิดเช้าบวก 14 จุด รับแรงซื้อหุ้นพลังงาน หลัง “โอเปกพลัส” ลดกำลังผลิตน้ำมัน 2 ล้านบาร์เรล/วัน ครั้งใหญ่ในรอบ 2 ปี และเงินเฟ้อของประเทศไทยออกมาต่ำกว่าคาด แนวโน้มในช่วงบ่ายมีโอกาสปรับตัวขึ้นได้ต่อลุ้นแนวต้าน 1,595-1,600 จุด แนวรับ 1,585 จุด
6 ต.ค. 2565

โดยนักวิเคราะห์ ระบุว่า ดัชนีตลาดหุ้นไทยวันนี้ปรับตัวขึ้นมาได้ค่อนข้างดี โดยได้รับปัจจัยหนุนจากกลุ่มพลังงาน หลังจากกลุ่มประเทศผู้ส่งออกน้ำมันและชาติพันธมิตร หรือโอเปกพลัส มีมติปรับลดกำลังการผลิตครั้งใหญ่ที่สุดในรอบ 2 ปี หรือลดลง 2 ล้านบาร์เรล/วัน สำหรับเดือน พ.ย. ขณะเดียวกันอัตราเงินเฟ้อของประเทศไทยออกมาต่ำกว่าที่ตลาดคาดและถือเป็นระดับต่ำสุดในรอบ 5 เดือน
นอกจากนี้ เงินทุนต่างชาติยังไหลเข้าในตลาดตราสารหนี้และเข้าลงทุนฝั่ง Long ในตราสารอนุพันธ์เป็นครั้งแรกในรอบ 10 วัน
ขณะที่มอร์แกน สแตนลีย์ เพิ่มน้ำหนักการลงทุนในภูมิภาค หนุน Sentiment เชิงบวกด้วยแนวโน้มในช่วงบ่าย คาดดัชนีฯ มีโอกาสปรับตัวขึ้นได้ต่อเพื่อทดสอบแนวต้าน 1,595-1,600 จุด พร้อมให้แนวรับที่ 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
ADVANC มูลค่าการซื้อขาย 2,539.62 ล้านบาท ปิดที่ 186.00 บาท ลดลง 4.00 บาท
DELTA มูลค่าการซื้อขาย 2,527.58 ล้านบาท ปิดที่ 692.00 บาท เพิ่มขึ้น 26.00 บาท
KBANK มูลค่าการซื้อขาย 1,349.46 ล้านบาท ปิดที่ 143.50 บาท เพิ่มขึ้น 1.50 บาท
PTT มูลค่าการซื้อขาย 1,297.35 ล้านบาท ปิดที่ 35.00 บาท เพิ่มขึ้น 0.50 บาท
PTTEP มูลค่าการซื้อขาย 974.86 ล้านบาท ปิดที่ 170.00 บาท เพิ่มขึ้น 2.00 บาท